Likumprojekts

**Grozījumi** **Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā**

Izdarīt Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu apriteslikumā (Latvijas Vēstnesis, 2016, 91. nr.) šādus grozījumus:

1. Papildināt 6. pantu ar divpadsmito daļu šādā redakcijā:

"(12) Uz tabakas izstrādājumu, augu smēķēšanas produktu, elektronisko smēķēšanas ierīču un to uzpildes tvertņuiepakojuma ir aizliegts:

1) attēlot Latvijas valsts simbolus;

2) attēlot fiziskas personas, izņemot fiziskas personas, kas attēlotas uz kombinētajiem brīdinājumiem;

3) izmantot animācijas tēlus.".

2. Papildināt 9. panta ceturto daļu ar 3. punktu šādā redakcijā:

"3) ražot un laist tirgū saldumus, uzkodas, kā arī rotaļlietas un citus priekšmetus, kas vizuāli atgādina cigaretes vai citus tabakas izstrādājumus, elektroniskās smēķēšanas ierīces un to uzpildes tvertnes un var piesaistīt nepilngadīgo uzmanību.".

3. Aizstāt 11. pantā vārdus "Ministru kabinets" ar vārdiem "Veselības ministrs".

4. Izteikt 12. panta ceturto daļu šādā redakcijā:

"(4) Patērētāju tiesību aizsardzības centrs kontrolē šā likuma 6. panta pirmajā, otrajā, trešajā, ceturtajā un divpadsmitajā daļā, kā arī 9. panta pirmajā, otrajā un ceturtajā daļā noteikto ierobežojumu izpildi, kuri saskaņā ar Reklāmas likuma 7. panta pirmo daļu ir uzskatāmi par papildu prasībām reklāmas jomā un kuru izpildes uzraudzība tiek veikta saskaņā ar Reklāmas likumu.

5. Pārejas noteikumos:

Aizstāt 8. punktā vārdu “piektās” ar vārdu “sestās”;

Izslēgt 9. punktā vārdu un skaitli "un 11. ";

Izslēgt 9. punkta 2. apakšpunktu.

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Kārlis Ketners